Diari Oficial de la Generalitat Valenciana


Sumari del DOGV 6393, del 09-11-2010 (2010/11420)

RESOLUCIÓ de 3 de novembre de 2010, del director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les ajudes per al foment i el desenvolupament d'accions de formació professional per a l'ocupació dirigides prioritàriament a treballadors ocupats previstes per l'Ordre 16/2010, de 26 d'abril, de la Conselleria d'Economia, Hisenda i Ocupació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6393

Data del DOGV
:   09-11-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/11969


Data del document
:   03-11-2010

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 3 de novembre de 2010, del director general del Servici Valencià d'Ocupació i Formació, per la qual s'efectua ampliació en els crèdits màxims que han de finançar les ajudes per al foment i el desenvolupament d'accions de formació professional per a l'ocupació dirigides prioritàriament a treballadors ocupats previstes per l'Ordre 16/2010, de 26 d'abril, de la Conselleria d'Economia, Hisenda i Ocupació. [2010/11661]  
El 3.05.2010 (DOCV núm. 6258) es publica l'Ordre 16/2010, de 26 d'abril, de la Conselleria d'Economia, Hisenda i Ocupació, per la qual es determina el programa de formació professional per a l'ocupació dirigit prioritàriament a treballadors ocupats i es regula el procediment general per a la concessió d'ajudes durant l'exercici 2010.  
En la disposició final primera, paràgraf segon, de l'Ordre anteriorment citada, es faculta el director general del SERVEF perquè mitjançant l'oportuna resolució, puga, sense necessitat d'obrir un nou termini de presentació de sol·licituds, incrementar les dotacions econòmiques inicialment previstes, i efectuar redistribucions de crèdit, tant a l'àmbit de grups de beneficiaris com a l'àmbit territorial.  
Una vegada avançada la gestió de les subvencions esmentades, és necessari incrementar esta dotació, atés que els compromisos adquirits i del crèdit existent en la línia de subvenció T4165000 Programa de Formació per a l'ocupació en empreses, del subprograma 322.52 Formació per a l'Ocupació.  
Per tot això, i fent ús de la competència atorgada per l'article 47.11 del Text Refós de la Llei d'Hisenda Pública, la Llei 5/1983, de 30 de desembre, de Consell, modificada per Llei 12/2007, de 20 de març, i el Decret 129/2007, de 27 de juliol, del Consell, pel qual s'aprova el reglament Orgànic i Funcional de la Conselleria d'Economia, Hisenda i Ocupació, resolc:  
Incrementar la dotació pressupostària assignada en l'Odre 16/2010, de 26 d'abril, de la Conselleria d'Economia, Hisenda i Ocupació (DOCV núm. 6258), en la seua disposició addicional primera, per a finançar les ajudes per al foment i el desenvolupament d'accions de formació professional per a l'ocupació dirigides prioritàriament a treballadors ocupats, en una quantia de 400.000 euros sobre la dotació anterior, la quantia definitiva de la qual passa a ser de 5.650.000 euros, per això la distribució a l'àmbit de grups beneficiaris i a l'àmbit territorial serà la següent:   
- 400.000 euros per a les entitats recollides en l'article 3.1. b), c), d) i e) de l'ordre de referència, la quantia definitiva de la qual per a la província de València passarà a ser de 2.574.725 euros.  
La totalitat de les ajudes contemplades en el paràgraf anterior, es finançaran a càrrec del capítol 4 de l'estat de gastos del pressupost del SERVEF per al 2010, subprograma pressupostari 322.52 Formació per a l'Ocupació i línia de subvenció T4165000 Programa de Formació per a l'ocupació en empreses.  
Contra el present acte, que esgota la via administrativa, podran les persones interessades interposar recurs contenciós administratiu en el termini de dos mesos, comptadors des de l'endemà de la seua publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb allò previst en els articles 10.1 a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, recurs de reposició davant el mateix òrgan en el termini d'un mes, computat en els termes ja dits, segons allò disposat pels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tot això sense perjudici que es puga inerposar qualsevol altre recurs dels previstos en la legislació vigent.  
València, 3 de novembre de 2010.- El director general del SERVEF i secretari autonòmic d'Ocupació: Luis Lobón Martín.